4.+Che+Fece...+el+fran+Rifiuto


 * CHE FECE... EL GRAN RIFIUTO**
 * (1901)**

Zenbait jenderentzat eguna heltzen da //Bai// haundia edo //Ez// haundia erran beharrekoa. Behingoan dago agerian bere barruan //Baia// prest daukana, eta erratean aurrerantza doa bere ohore eta sinestean. Uko egin duenak ez du damu. Ostera ere galdetuko baliote, //Ez// erranen luke berriro. Eta halaz ere larritu egiten du //Ez// hark —zuzenak— bizi deno.


 * Olerki honen izenburua Danteren perpaus bat da «Divina Comedia» deritzon obran agertzen dena (Ifernua 3.60). Osoa honela da: //che féce per viltade il gran rifiuto// («koldarkeriaz uko haundia egin zuena»). Dantek Zelestino V. aitasaindua, izendatua izan eta laburrera utzi zuena bere postua, koldarkeriagatik kondenatzen duen pasarte honetan hartzen du oina Kavafis-ek. Greziarrak, baina, gizakiak batzutan egin behar duen erabaki heroikotzat jotzen du uko hori, eta horregatik Danteren //per vitalde// hitzak kentzen ditu.

Hasiera